TACC แข็งแกร่ง! วิ่งทะลุแนวต้าน 4.20 บ.
TACC แข็งแกร่ง! วิ่งทะลุแนวต้าน 4.20 บ. โดย ณ เวลา 11.06 น. ราคาอยู่ที่ 4.72 บาท บวก 0.58 บาท หรือ 14.01% สูงสุดที่ 4.78 บาท ต่ำสุดที่ 4.24 บาท มูลค่าซื้อขายที่ 601.99 ล้านบาท ด้านบล.ซีไอเอ็มบี (ประเทศไทย) ให้แนวต้าน TACC ที่ 4.20 บาท แนวรับ 4 บาท และ 3.80 บาท
8 ธ.ค. 2558

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 11.06น. ราคาอยู่ที่ 4.72 บาท บวก 0.58 บาท หรือ 14.01% สูงสุดที่ 4.78 บาท ต่ำสุดที่ 4.24 บาท มูลค่าซื้อขายที่ 601.99 ล้านบาท ขณะที่ดัชนีตลาดหุ้นไทยโดยรวมลบ 1.29%
บล.ซีไอเอ็มบี (ประเทศไทย) ระบุในบทวิเคราะห์ (8 ธ.ค.) โดยให้แนวต้านTACC ที่ 4.20 แนวรับ 4 และ 3.80 
ด้านนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน TACC เปิดเผยว่า TACC มีปัจจัยพื้นฐานที่แข็งแกร่ง รวมถึงศักยภาพการเติบโตในอนาคตของธุรกิจเครื่องกดเครื่องดื่มแบบอัตโนมัติ ที่จะช่วยสนับสนุนให้ผลประกอบการของ TACC สามารถเติบโตอย่างโดดเด่นในช่วง 3 ปีข้างหน้า